วิสา คัญทัพ

**วิสา คัญทัพ** (เกิด 28 พฤษภาคม พ.ศ. 2496) อดีตผู้ช่วยรัฐมนตรีประจำกระทรวงแรงงาน นักคิดนักเขียน กวี ศิลปินเพลงเพื่อชีวิต อิสระ อดีตเคยเป็น 1 ใน 9 นักศึกษาที่ต่อสู้เพื่อสิทธิเสรีภาพจนถูกลบชื่อออกจากมหาวิทยาลัยรามคำแหง เกิดการเดินขบวนครั้งใหญ่ในวันที่ 21-22 มิถุนายน พ.ศ. 2516 อันเป็นชนวนนำไปสู่การเรียกร้องรัฐธรรมนูญจากจอมพลถนอม กิตติขจรและจอมพลประภาส จารุเสถียรจนถูกจับเป็น 1 ใน 13 ขบฏรัฐธรรมนูญ ในเหตุการณ์ 14 ตุลา พ.ศ. 2516

## ประวัติ
วิสา คัญทัพ เกิดที่ตำบลท่าหิน อำเภอเมือง จังหวัดลพบุรี เติบโตในยุคเผด็จการครองเมือง เรียนจบชั้นเตรียมอุดมศึกษาจาก โรงเรียนราชสีมาวิทยาลัย จังหวัดนครราชสีมา แล้วเข้าศึกษาต่อที่คณะมนุษยศาสตร์ มหาวิทยาลัยรามคำแหง เป็นผู้นำนักศึกษาทำกิจกรรมก้าวหน้าในมหาวิทยาลัย จนถูกอธิการบดีในสมัยนั้นสั่งลบชื่อเขาและเพื่อนรวม 9 คน จนเกิดกรณีชุมนุมใหญ่ต่อต้านการลิดรอนสิทธิเสรีภาพนักศึกษาเมื่อวันที่ 21-22 มิถุนายน พ.ศ. 2516 จากนั้นวิสา คัญทัพเข้าร่วมกับเพื่อนตั้ง "กลุ่มเรียกร้องรัฐธรรมนูญ" เพื่อเคลื่อนไหวให้ประเทศเป็นประชาธิปไตย จนถูกจับกุมคุมขังเป็น 1 ใน 13 กบฏรัฐธรรมนูญ ในเหตุการณ์ 14 ตุลา พ.ศ. 2516
จ้า
วิสาเป็นนักคิด นักเขียน เป็นกวี เป็นศิลปินเพลงเพื่อชีวิต เข้าสู่วงการหนังสือโดยเริ่มต้นร่วมกับเพื่อนจัดทำหนังสือ "วรรณกรรมเพื่อชีวิต" ต่อมาเริ่มเขียนเพลงครั้งแรกเป็นเพลงแนวที่เรียกว่า "เพื่อชีวิต" เพลงแรกร่วมกับ สมคิด สิงสง และ สุรชัย จันทิมาธร เขียนเพลง "คนกับควาย" เพลงที่สองเขียนเนื้อร้องเพลง "คนภูเขา" ให้สุรชัย จันทิมาธรใส่ทำนอง เพลงที่สามร่วมกับ ประเสริฐ จันดำ เขียนเพลง "จดหมายชาวนา" เพลงที่สี่เขียนคำร้องทำนองด้วยตัวเองเป็นเพลงสุดท้าย ขณะเกิดเหตุการณ์ลอบฆ่าลอบสังหารผู้นำฝ่ายประชาชนจำนวนมาก ชื่อเพลง "น้ำท่วมฟ้าปลากินดาว" ให้วงคาราวาน โดยมีเนื้อร้องตอนหนึ่งว่า "น้ำท่วมฟ้า ปลากินดาว นกเหินหาวสู่สายชล คนดีถูกฆ่ากลางถนน คนชั่วขึ้นนั่งบัลลังก์บน ฟ้าฝนจึงไม่ตกมา"

วิสาเข้าป่าหนีการปราบปรามจากอำนาจรัฐ ใช้ชื่อ "สหายตะวัน" ขณะอยู่ทางภาคเหนือ และ "สหายไพรำ" เมื่ออยู่ทางภาคอีสาน เข้าร่วมต่อสู้ด้วยกำลังอาวุธกับพรรคคอมมิวนิสต์แห่งประเทศไทย เมื่อวันที่ 7 สิงหาคม พ.ศ. 2519 ร่วมกับเพื่อน อดิศร เพียงเกษ "สหายศรชัย" จัดตั้งวงดนตรีและเริ่มร้องเพลงเอง บันทึกเสียงส่งเพลงออกอากาศทางสถานีวิทยุคลื่นสั้น "เสียงประชาชนแห่งประเทศไทย" มีผลงานเด่น ๆ อาทิ บินหลา, เจ็ดสิงหาสู้บนทางปืน, รำวง 1 ธันวา, ลุงสินป้าไสว, มาลำเลียงเด้อสหาย ฯลฯ 

ปลายปี พ.ศ. 2523 ออกจากป่า เริ่มเขียนเพลงประกอบภาพยนตร์และเพลงเพื่อชีวิตทั่วไป มีเพลงเด่น ๆ ที่เป็นอมตะมากมายเช่น ร้อยบุปผา, รอยอดีต, กำลังใจ, แรงเทียน, ออนซอนเด (เดิมชื่อ "สวรรค์บ้านนา" ประกอบภาพยนตร์ไทยชื่อเดียวกันเมื่อปี พ.ศ. 2526), เพลงพิณ, รักที่อยากลืม, กลกามแห่งความรัก, สวรรค์ชั้นเจ็ด ฯลฯ ปัจจุบันวิสา คัญทัพ ยังคงเขียนหนังสือ เขียนเพลง ร้องเพลง และสร้างสรรค์ผลงานตามแนวทางที่ตนเองเชื่อมั่นและศรัทธา เหมือนตอนหนึ่งในเพลง "กำลังใจ" ที่เขาแต่ง "ชีวิตที่ผ่านพบ มีลบย่อมมีเพิ่ม ขอเพียงให้เหมือนเดิม... กำลังใจ"

เป็นบทกวีวรรคทองของวิสา คัญทัพ เขาเขียนภายหลังได้รับอิสรภาพจากการจับกุมคุมขังหลัง 14 ตุลาคม พ.ศ. 2516 ด้วยความประทับใจในพลังอันยิ่งใหญ่ของประชาชนบนถนนราชดำเนิน 

วิสาเขียนบทกวีบทนี้ลงตีพิมพ์ใน ประชาธิปไตยรายวัน ฉบับวันที่ 6 ตุลาคม พ.ศ. 2516 และบทนี้เป็นข้อความในโปสเตอร์ต่อต้านเผด็จการในครั้งนั้น

วิสา ปัจจุบันยังคงยืนหยัด แสดงจุดยืนชัดเจน "ต่อต้านรัฐประหาร ต่อต้านเผด็จการ" เหมือนวัยหนุ่มที่ผ่านมา โดยเข้าร่วมกับนปช.ซึ่งสนับสนุน พ.ต.ท.ทักษิณ ชินวัตร อดีตนายกรัฐมนตรี ที่สนามหลวง เขาแต่งเพลง "สัญญาใจขับไล่เผด็จการ" ขึ้นเวทีร้องเพลงนี้กับไพจิตร อักษรณรงค์ และเมื่อต้นเดือนกันยายน พ.ศ. 2550 เขาออกรายการ "ตัวจริงชัดเจน" ทางสถานีโทรทัศน์ทีไอทีวี ร่วมกับแอ๊ด คาราบาว ในฐานะศิลปินเพลงเพื่อชีวิต วิสายืนอยู่ตรงข้ามกับแอ๊ด คาราบาวโดยสิ้นเชิง ขณะแอ๊ดเห็นด้วยกับทหาร เทิดทูน พลเอกเปรม ติณสูลานนท์ แต่วิสาต้านการยึดอำนาจของทหาร คัดค้านรัฐประหาร  ปรารถนาให้ใช้วิถีทางประชาธิปไตยในการแก้ไขปัญหาบ้านเมือง แสดงทัศนะเชื่อมั่นในพลังของภาคประชาชน ดังจะเห็นได้จากเนื้อเพลง "สัญญาใจขับไล่เผด็จการ" ที่วิสาได้ประพันธ์เอาไว้

*มา..พวกเรามา ตามสัญญาใจผูกพัน  ร่วมพลังฟาดฟัน  ใจมุ่งมั่นประชาธิปไตย เมื่อใดที่เผด็จการ รัฐประหาร ปล้นชาติไทย   พวกเราจะก้าวออกไป ร่วมกันขับไล่โค่นล้มมันลง เผด็จการต้องออกไป  ประชาธิปไตย จงเจริญ* 

ปัจจุบันวิสาเขียนบทความในหนังสือพิมพ์ประชาทรรศน์ ดำเนินรายการวิทยุ “กุญแจเมืองไทย” ร่วมกับ อดิศร เพียงเกษ  และ ไพจิตร อักษรณรงค์ ทาง FM 105 MHz และรายการโทรทัศน์ ทางสถานีประชาธิปไตย D-Station แต่งเพลงสรรเสริญบุญคุณของฮุนเซน นายกรัฐมนตรีของกัมพูชา ขับร้องในงานสงกรานต์ไทย-กัมพูชา เมื่อปี พ.ศ. 2555 ซึ่งงานดังกล่าวมีการถ่ายทอดสดทาง เอเชียอัปเดต

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 115

ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรัฐประหารออกคำสั่งที่ 3/2557 เรียกให้วิสาไปรายงานตัว แต่เขามิได้ไปตามคำสั่งดังกล่าว ศาลทหารจึงออกหมายจับ

## ผลงานเพลงที่กล่าวถึงศิลปินท่านอื่น ๆ

* เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ วิสา เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")

## ผลงานเพลง

* เพื่อน เพลงชีวิต (2526)
* สร้อยเพชร (2528)
* รอยอดีต (2529)
* เพลงกวี เพลงชีวิต (เมษายน 2535)
* เพลงกวี เพลงชีวิต 2 (มิถุนายน 2535)
* ดูแลให้ดี (มีนาคม 2535)
* ฝากไว้ให้คิดถึง (มกราคม 2539)
* รวมต้นตำนานเพลงกวีเพื่อชีวิต ชุด 1 ฝากไว้ให้คิดถึง (กันยายน 2540)
* รวมต้นตำนานเพลงกวีเพื่อชีวิต ชุด 2 ครั้งหนึ่งความเป็นมา (กันยายน 2540)
* รวมต้นตำนานเพลงกวีเพื่อชีวิต ชุด 3 เลือดเนื้อและน้ำตา (กันยายน 2540)
* รวมต้นตำนานเพลงกวีเพื่อชีวิต ชุด 4 ฉันมาจากฟ้าสีทอง (กันยายน 2540)
* ทำใจ (2541)
* สร้างใจไทยใหม่ (กรกฏาคม 2542)
* วิสาม่วนชื่น (มีนาคม 2549)
* Revolution

## อัลบั้มรวมเพลง

* แลนด์ ออฟ สไมล์ (กำลังใจ) (มกราคม 2527) ร่วมกับ สุรชัย จันทิมาธร
* เย้ยฟ้าท้าดิน (กุมภาพันธ์ 2531) ร่วมกับ สุรชัย จันทิมาธร
* เลี้ยวขวา (พฤษภาคม 2534) ร่วมกับ สุรชัย จันทิมาธร
* 4 ล้อเลี้ยวซ้าย (2534) ร่วมกับ มงคล อุทก, สุรชัย จันทิมาธร, ปิยะ ตระกูลราษฎร์
* สามก้อนเส้า (2534) ร่วมกับ อดิศร เพียงเกษ
* คาวบอย 2 แผ่นดิน (พฤษภาคม 2536) ร่วมกับ มงคล อุทก, สุรชัย จันทิมาธร, เพชร พนมรุ้ง
* หมายเหตุประเทศไทย (2536)
* ศรีบูรพา (ตุลาคม 2537) ร่วมกับ สุรชัย จันทิมาธร
* หาเงินสร้างบ้าน (2537) ร่วมกับ แอ๊ด คาราบาว, โฮป, กุ้ง กิตติคุณ, กาญจนา มาศิริ, มนต์สิทธิ์ คำสร้อย, คีตาญชลี, ไพจิตร อักษรณรงค์, วงอมตะ, เศก ศักดิ์สิทธิ์ ในเพลง บ้านนี้บ้านเรา ร่วมกับ ไพจิตร อักษรณรงค์
* กวี 4 ด้าน (กรกฏาคม 2538) ร่วมกับ พงษ์เทพ กระโดนชำนาญ, สุรชัย จันทิมาธร, มงคล อุทก
* น้ำใจพี่น้องผองเพื่อน ประเสริฐ จันดำ (2538) ร่วมกับ พงษ์สิทธิ์ คำภีร์, สุรชัย จันทิมาธร, มงคล อุทก, แอ๊ด คาราบาว, โฮป, สีเผือก คนด่านเกวียน, คีตาญชลี , อี๊ด ฟุตปาธ , แสง ธรรมดา , แดง อินโดจีน , ตุ๊ แครี่ออน , สันต์ หมาป่า , ซ่าส์ หมาว้อ , ทอม ดันดี , พยัพ คำพันธุ์, วงเพื่อน
* เพื่อชีวิตร้องลูกทุ่ง 1-2 (2539) ร่วมกับ สุรชัย จันทิมาธร, มงคล อุทก, สีเผือก คนด่านเกวียน, วงอมตะ, แผน พิราบขาว, คีตาญชลี, แดง อินโดจีน, ศิริพร อำไพพงษ์ ในเพลง รำเต้ย, ไกลบ้าน, ทหารเกณฑ์ผลัด 2, ขอหอมก่อนแต่ง ร่วมกับ ศิริพร อำไพพงษ์, หนุ่มเรีอนแพ, บ้านนาสัญญารัก
* สู้ชีวิตเพื่อชีวิต 1-2 (กันยายน 2539) ร่วมกับ ไพจิตร อักษรณรงค์
* ตุลาธาร ร่วมกับ พงษ์สิทธิ์ คำภีร์, สุรชัย จันทิมาธร, มงคล อุทก, คาราบาว, โฮป, สีเผือก คนด่านเกวียน, อ๊ะ อมตะ, เศก ศักดิ์สิทธิ์, ตือ กงล้อ, นุภาพ สวันตรัจฉ์, คีตาญชลี, แสง ธรรมดา - จัดทำขึ้นเพื่อรำลึก 25 ปี 14 ตุลา ในเพลง ครั้งหนึ่งความเป็นมา
* เพื่อชีวิตพันล้าน (2541)
* ตำนานเพื่อชีวิตร้องลูกทุ่ง 3 (พฤษภาคม 2543) ร่วมกับ สุรชัย จันทิมาธร, มงคล อุทก, สีเผือก คนด่านเกวียน, วงอมตะ, แผน พิราบขาว, คีตาญชลี, แดง อินโดจีน, ศิริพร อำไพพงษ์
* เพื่อชีวิต ใจเกินร้อย ชุด 1 (ธันวาคม 2543)
* สะใจคอเพลง ชุด 1-2 (กุมภาพันธ์ 2544)
* ตุลาอาลัย (ตุลาคม 2544) ร่วมกับ พงษ์เทพ กระโดนชำนาญ, สุรชัย จันทิมาธร, มงคล อุทก, จิ้น กรรมาชน, ประทีป ขจัดพาล, ศิลา โคมฉาย, ดวงดาว รังสิยา, น้องหม่อน, น้องใหม่, เปิ้ล ในเพลง หอมดิน
* สืบสานตำนานเพลงคนเพื่อชีวิต (2545)
* ตำนานเพลงเพื่อชีวิต ชุด 3 (มกราคม 2546)
* ตำนานเพลงเพื่อชีวิต ชุด 5 (มกราคม 2546)
*ตำนานประชาธิปไตย (2546) ร่วมกับ สุรชัย จันทิมาธร, มงคล อุทก, ป่อง ต้นกล้า, คีตาญชลี, กรรมาชน, ป้อม ต้นกล้า, ก้อย กงล้อ, สุนทรี เวชานนท์
*เพลงเพื่อชีวิต เต้นออกกำลังกาย​ เพื่อสุขภาพ​ (กันยายน 2546)
*ลูกทุ่งเพื่อชีวิต​ สเปเชี่ยล (สิงหาคม 2547)
*มันส์ ฮอด ฮิต (มกราคม 2548)
*ขุนพลเพลง เพื่อชีวิต 5 (กุมภาพันธ์ 2548)
*สุดยอดเพลงฮิตเพื่อชีวิต (2549)
*เพื่อชีวิตยกกำลัง ชุด 3 (กุมภาพันธ์ 2550) ร่วมกับ หนู มิเตอร์, ฤทธิพร อินสว่าง
*MP3 PGM รวมศิลปินเพื่อชีวิต Vol.2 (2551)
*MP3 PGM เพื่อชีวิตร้องลูกทุ่ง (2551)
*เพลงเพื่อชีวิต ซุปเปอร์ฮิต ชุด 1 (2553)
*รวมฮิตเพลงดัง ดีที่สุด สะใจคอเพลง เพื่อชีวิต (เมษายน 2553)
*เพื่อชีวิตฮิตไม่เลิก ชุด 3 (มีนาคม 2555)
*เพื่อชีวิต ฮิตเกินร้อย (พฤศจิกายน 2555)
*รวมพลเพื่อชีวิต ชุด 1 (มกราคม 2556)
*รวมฮิตเพื่อชีวิต (มีนาคม 2556)
*เพลงเพื่อชีวิต ซูปเปอร์ฮิต ชุด 2 (มีนาคม 2556)
*รวมพลเพื่อชีวิต ชุด 2 (เมษายน 2556)
*เต็มใจให้ เพื่อชีวิต (มีนาคม 2557)
*เพื่อชีวิตฮิตตลอดกาล 1-2 (2557)
*ตำนานโจ๊ะเพื่อชีวิต (พฤศจิกายน 2557)
*รวมเพลง เพื่อชีวิต (กรกฎาคม 2558)
*เพื่อเพื่อน...เพื่อชีวิต (สิงหาคม 2558)
*ตำนานฮิต เพื่อชีวิต (สิงหาคม 2558)
*คนกับหมา เพื่อชีวิต (สิงหาคม 2558)
*100 บทเพลง เพื่อชีวิต (สิงหาคม 2558)
*100 เพลงเพื่อชีวิต ฮิตโดนใจ (สิงหาคม 2558)
*เพื่อชีวิต ฮิตซึ้งซึ้ง (ธันวาคม 2558)
*รวมเพลง เพื่อชีวิต ฮิตโดนใจ (กุมภาพันธ์ 2559)
*เพื่อชีวิตฮิตเต็มร้อย ชุด 1 (มีนาคม 2561)
*เพื่อชีวิตฮิตเบรกแตก ชุด 3 (2562)
*รวมฮิต แสงจันทร์ ตะวันแดง (สิงหาคม 2562)
*ตำนาน เพื่อชีวิต ฮิตมหาชน (เมษายน 2563)
*สะใจคอเพลง เพื่อชีวิต (กันยายน 2563)

## เพลงพิเศษ

* พุทธานุภาพ (2545)

## คอนเสิร์ต

* คอนเสิร์ต ดอกไม้มวลชน (ตุลาคม 2535)
* คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
* คอนเสิร์ต The Duet เพื่อชีวิต of Love (22 พฤศจิกายน 2546)
* คอนเสิร์ต The Duet เพื่อชีวิต Concert (23 มกราคม 2560)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองลพบุรี‎‎
หมวดหมู่:นักร้องชายชาวไทย
หมวดหมู่:นักเขียนชาวไทย
หมวดหมู่:นักเคลื่อนไหวชาวไทย
หมวดหมู่:นักดนตรีเพื่อชีวิต
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:นักแต่งเพลงชาวไทย
หมวดหมู่:กวีชาวไทย
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:พรรคสังคมนิยมแห่งประเทศไทย
หมวดหมู่:พรรคพลังธรรม
หมวดหมู่:พรรคชาติไทย
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.